
JEGYZŐKÖNYV
Készült:
Csákánydoroszló Község Önkormányzata Képviselő-testületének 2025.  november 10-i nyílt üléséről.
Jelen vannak: 
Musits József polgármester, Bauer Péter alpolgármester, Bohus Zsolt képviselő, Boros-Bedőcs Rita képviselő, Farkas Béla képviselő, Gérnyiné Bálint Ágota képviselő, Musits Dezső képviselő 
Távol vannak: 
 - 
Tanácskozási joggal a meghívottak közül megjelent:
                                    dr. Stepics Anita jegyző
 Pasics Renáta pénzügyi vezető

Musits József polgármester köszönti a megjelenteket, és megállapítja, hogy a Képviselő-testület határozatképes, az ülést 16:30 órakor megnyitja.
Musits József polgármester elmondja, hogy a kiküldött napirendi pontok szerint szeretne haladni, a napirendi pontok elfogadását kéri, kéri, hogy szavazzanak a napirendi pontok elfogadásáról.
Dr. Stepics Anita jegyző elmondja, hogy érkezni fog az ülésre Pasics Renáta pénzügyi vezető is. 

A Képviselő-testület az elhangzott napirendi javaslatot 7 igen szavazattal elfogadja, és a következő napirendet hagyja jóvá:
NAPIREND

1. Vasivíz Zrt 2026-35 GFT illetve a vagyonfelmérés megrendeléssel kapcsolatos megbízásról határozat.
Előterjesztő: Musits József polgármester
2. A Helyi kiválóságokért ösztöndíjra jelentkezők elbírálása.
Előterjesztő: Musits József polgármester
3. Csákánydoroszló Csaba József utca 473. hrsz HÉSZ. módosítás árajánlatok elbírálása, megrendelés elindítása.
                     Előterjesztő: Musits József polgármester
4. Musits Zoltán Csákánydoroszló Körmendi út 0247/5 telek vételi ajánlat megtárgyalása.
Előterjesztő: Musits József polgármester
5. Lőrinci Zoltán Csákánydoroszló Doroszlói út 888 hrsz telek vételi ajánlat megtárgyalása.
Előterjesztő: Musits József polgármester
6. Csákánydoroszló, Csaba József utcai telekalakítás, hozzáosztás részlet fizetési kérelem elfogadása.
Előterjesztő: Musits József polgármester
7. Szociális ügyek (Zárt ülés)
Előterjesztő: Musits József polgármester
NAPIREND

1. Vasivíz Zrt. 2026-35. GFT, illetve a vagyonfelmérés megrendeléssel kapcsolatos megbízásról határozat.
Előterjesztő: Musits József polgármester

Musits József polgármester elmondja, hogy a Vasivíz Zrt.  Gördülő Fejlesztési Terv 2026-2035. illetve a vagyonbéli felmérés, megrendeléssel kapcsolatos megbízásról határozatot kell hozniuk. A Vasivíz Zrt.   augusztus hónapban megküldte, valamely okból kifolyólag még nem került a Képviselő-testület felé. Most itt a vagyonfélméréssel kapcsolatban, illetve, az egyéb dolgokkal kapcsolatosan jött elő, hogy erre határozatot kell hozniuk. Ez folyamatosan minden évben van, a Vasivíz Zrt. minden évben megküldi a Gördülő Fejlesztési Tervét, ezt mindig jóvá kell hagyniuk. 
Folytatja, hogy ezen belül a következő évre, tehát a 2026-os évre is készít fejlesztési, beruházási tervet, de van egy összesített fejlesztési terve is, amelyikbe igazából nagyvonalakban vannak benne a tevékenységeik, részletezve. Küldtek hozzá Excel-táblázatot is, túl sok mindent részletesen nem lehet kiolvasni belőle, mert általános dolgok szerepelnek benne, például szennyvíztisztító telepek fejlesztése, szennyvíz átemelések fejlesztése, egy bizonyos összeg is szerepel benne. Ugyanígy a felújításainknál is így van meghatározva, hogy hálózatrekonstrukció, tisztítóakna, fedlapcsere. Igazából azt hiszi, hogy ehhez különösebben hozzátenni így nem tudnak.
Elmondja, hogy azt javasolja, hogy a GFT-hez egyrészt ugye a határozati javaslatban úgy írta meg, hogy a Csákánydoroszló Község Önkormányzata Képviselő-testülete jóváhagyja a víziközmű szolgáltatást érintő Gördülő Fejlesztési Tervet 2026-2035. évekre vonatkozóan. Folytatja, hogy aztán a következő napirendi pontban, ami szintén ugye a Vasivíz Zrt. feladata, hogy az önkormányzat felkéri a Vasivíz Zrt-t hogy az előterjesztés szerint a 2026-35. évekre vonatkozó GFT-t nyújtsa be a Magyar Energetikai és Közmű-szabályozási Hivatalhoz jóváhagyásra. Az önkormányzat kéri, és ez már a 2026-os évi fejlesztési tevékenységek közé került be, előzetesen a Hameed Dáviddal a Vasivíz Zrt. munkatársával egyeztettek már a jövő évi tevékenységekkel kapcsolatosan, itt a Csákánydoroszlóban lévő problémás szituációkra, és úgy egyeztették le, hogy az egyik, ami az ominózus szennyvízprobléma, a sportpályának a kérdése. Folytatja, hogy a sportpálya jelenleg a szociális otthonba vezeti át a szennyvizet, amiből állandó probléma van, és megbeszélték, hogy a sportpálya, sportöltözőt átkötik a Gyümölcsös utcai szennyvízhálózatra ebből a keretösszegből, ami tulajdonképpen a településnek rendelkezésére áll, illetve azt is megbeszélték Hameed Dáviddal. és erre egy kalkulációt készített is, hogy a 2026-os év elején a Csaba József utcában a Csaba József utca irányába kialakítandó 7 teleknek a víz- és a csatorna bekötését elkészítik.     

Elmondja, hogy október elején a vízműtől a Németh-Lenkay Brigitta megkereste, hogy nem reagáltak a kérésükre és elmondja, hogy email-en válaszolt, hogy elfogadja a tervben leírtakat, ami ugye elviekben nem volt jó, mert hiányzott a Képviselő-testületi döntés mellőle, de nem késtek el a döntéssel, most is még teljesen aktuális, nem merült fel újabb probléma. Folytatja, hogy jelezte feléje, hogy ezt szeretnék mi a jövő évben csináltatni, és azt mondta, hogy a jövő évi tervükbe, a fejlesztési tervükbe ezeket a dolgokat ők berakják.
Folytatja, hogy ma beszélt a Hameed Dáviddal, azt mondta, hogy ő úgy tudja, hogy bent van a jövő évi fejlesztési tervükben, és elviekben év elején nekiállnak ezeknek a tevékenységeknek a bonyolításának, mert ugye ez tervezést, engedélyezést hoz magával, és utána lehet csinálni. Tehát ez lett volna az egyik része a dolognak a Gödöllő Fejlesztési Tervvel. Tehát az első részében ezt kérné, hogy erre hozzamalk egy határozatot, aztán van még egy tevékenység, amire szintén kellene, de úgy gondolja, hogy arra viszont külön hozzanak határozatot, és ez a szennyvíz berendezés értékfelmérése. 

Dr. Stepics Anita jegyző elmondja, hogy tehát az első az, hogy itt a határozatot, a GFT-n nem úgy kellene elfogadni akkor, ahogy a Vasivíz kiküldte, hanem módosító javaslattal kell elfogadni, mert akkor fog beépülni a GFT-be. Folytatja, hogy tehát nem azt kell megszavaztatni, amit a Vasivíz Zrt. kiküldött, hanem ezeket a módosítókat, hogy kérik beemelni a csákánydoroszlói területet. Ez alapozza meg azt, hogy oda beemelésre kerüljön. 

Musits József polgármester elmondja, hogy de először olyan tervet küldtek ide, ami nem tartalmazta, csak a 2026-ot, hanem 2026-35-ös. 
Dr. Stepics Anita jegyző elmondja, hogy mindig olyat kapnak, 15 évre előre megy. Ha azt akarja a Képviselő-testület, hogy ezek beépüljenek, akkor módosító javaslattal kell elfogadni, mert most nem épültek bele, most csak szóban volt egyeztetés. 
Musits József polgármester elmondja, hogy meg is írta nekik.

Dr. Stepics Anita jegyző elmondja, hogy testületi döntés kell hozzá, egy technikai kérdés, tehát elfogadják a GFT-t azzal módosítva, hogy kérik beemelni ezt az átvezetést, és ezeket a bekötéseket. 
Musits József polgármester elmondja, hogy illetve akkor a felmérést is, tehát a vagyonfelmérést is.
Dr. Stepics Anita jegyző elmondja, hogy ez egy külön dolog, ugye ezt külön akarta felhozni, a vagyonértékesnek ára van, költsége van, és ezt a GFT nem tartalmazza és ha ezt nem emeltetik be, akkor a saját zsebből kell fizetni, amire nincs fedezet, ez is több 100.000-es tétel lesz. 

Megérkezett Pasics Renáta pénzügyi vezető.
Musits József polgármester elmondja, hogy az milliós tétel, de a vízműtől van egy levél, hogy ők elfogadják, hogy ebből fizessék. 
Dr. Stepics Anita jegyző elmondja, kérni kell, hogy emeljék be a GFT-ba, és akkor vállaljon költséget az önkormányzat, nem a saját költségvetése terhére, hanem a GFT terhére. Folytatja, hogy csak azt nem tudja, hogy a vízen nincsen vagyona az önkormányzatnak, tehát hogy a vízen nem termelődik annyi GFT használati díjakból, hogy meg tudják rendelni ezeket a felméréseket. Ha termelődik, akkor nincsen gond, de ha nem termelődik, akkor nem tudják finanszírozni.
Pasics Renáta pénzügyi vezető elmondja, hogy most vízen van vagy szennyvízen?
Bohus Zsolt képviselő elmondja, hogy szerinte szennyvízen van ez a pénzük.
Dr. Stepics Anita jegyző érdeklődik, hogy vizet vagy szennyvizet kell értékeltetni?

Musits József polgármester elmondja, hogy az értékelés az csak szennyvízre vonatkozik.
Dr. Stepics Anita jegyző elmondja, hogy szennyvízen több pénz van.
Musits József polgármester érdeklődik, hogy ismerik-e ezt a levelet, amit a vízmű gazdasági igazgatója küldött.

Dr. Stepics Anita jegyző elmondja, hogy annyit tud, hogy vagyonértékelést akarnak csinálni. 

Musits József polgármester elmondja, hogy Szentgotthárd írta ezt a levelet a Vasivíznek, és a Vasivíztől érkezett vissza a válasz. Ebben azt írták le, hogy hogy ennek az a technikája, hogy a szennyvíz vagyonértékelésnek a költségét átvállalják, hogy nekik ki kell fizetni az értékelő felé, amit ő kiszámláz, és a számlát, ha benyújtják a Vasivízhez, akkor nekik ezt ők visszatérítik.
Dr. Stepics Anita jegyző elmondja, hogy ha van a szennyvíz sorukon pénz.

Pasics Renáta pénzügyi vezető elmondja, hogy azon van.

Dr. Stepics Anita jegyző elmondja, hogy de abból költöttek, megrendeltek két szennyvíz munkát a GFT-be. 

Musits József polgármester elmondja, hogy az a jövő évre.

Dr. Stepics Anita jegyző elmondja, hogy a vagyonértékelés is a jövő évben lesz.

Pasics Renáta pénzügyi vezető elmondja, hogy egy rendszeren vannak Ivánccal. 

Musits József polgármester elmondja, hogy tudja, de külön arról volt szó, hogy ha jól emlékszik, hogy 25.000.000 forint az, ami csak Csákánydoroszlónak jár. 

Pasics Renáta pénzügyi vezető érdeklődik, hogy van ennyi pénz?
Musits József polgármester elmondja, hogy ez, amire kalkulációt készítettek, ez 12.000.000 forint, tehát a Csaba József utca, szennyvíz, és vízbekötések, illetve a 7 leágazásának a kialakítása.
Dr. Stepics Anita jegyző elmondja, hogy csak akkor tudja megrendelni az önkormányzat ezt a vagyonértékelést, hogyha a költségek gft-be kerülnek bele.
Musits József polgármester elmondja, hogy így ment el a levél. A Dávid azt mondta, hogy ez alapján tették bele a jövő évi tervükbe, a vízműnek állítólag benne van a tervébe.
Dr. Stepics Anita jegyző elmondja, hogy ebben kellene benne lennie, ez a terv, ez a GFT. Ha benne van, akkor most is benne van. 
Musits József polgármester elmondja, hogy 2026-os tervet nem kaptak. 

Dr. Stepics Anita jegyző elmondja, hogy ez a baj, ezért kell módosítóval elfogadni. 

Musits József polgármester elmondja, hogy akkor annyi a különbség, hogy úgy módosítják, hogy elfogadják, és akkor ezeket a módosításokat kérik bevezetni, és akkor ebbe tegyék bele a szennyvíz-vagyonértékelésnek a díját is.

Dr. Stepics Anita jegyző elmondja, hogy igen, meg ami itt elhangzott, a két beépítést.

Musits József polgármester átadja a papírokat a pénzügyi vezetőnek, hogy olvassa el, mi áll a papírokban. 

Pasics Renáta pénzügyi vezető elmondja, hogy akkor itt kell eljárni, folytatja, hogy itt vízről van szó.

Musits József polgármester érdeklődik, hogy nem szennyvízről?

Pasics Renáta pénzügyi vezető elmondja, hogy V09, az víz. A szennyvíz az S, V09 rendszeren, vízi közműhasználati díj. 
Dr. Stepics Anita jegyző elmondja, hogy ott nincs sok pénz.

Pasics Renáta pénzügyi vezető elmondja, hogy ott csak 1-2 millió Forint van. 

Dr. Stepics Anita jegyző érdeklődik, hogy mennyi a reális költség?

Pasics Renáta pénzügyi vezető elmondja, hogy 800.000 Ft szerinte. 

Musits József polgármester érdeklődik, hogy milyen költség?

Dr. Stepics Anita jegyző elmondja, hogy vagyonértékelési költség. 

Musits József polgármester elmondja, hogy nincs nála a papír, de milliós költségekre emlékszik, olyan 1.200.000 Ft-ra. 

Dr. Stepics Anita jegyző érdeklődik, hogy mennyi HD-juk van a vízben?

Musits József polgármester elmondja, nem tudja, de csak szennyvízről küldtek adatokat.
Dr. Stepics Anita jegyző elmondja, hogy addig nem tudnak dönteni, amíg nem tudják, hogy a víz HD-n mennyi pénzük van.
Pasics Renáta pénzügyi vezető elmondja, hogy az a szerződés, amit ő látott, az szennyvízről szólt. 

Musits József polgármester elmondj, ahogy jelenleg nincs nála a szerződés. 

Pasics Renáta pénzügyi vezető elmondja, hogy külön-külön mindkettőről kell, hogy legyen szerződés. 
Bohus Zsolt képviselő elmondja, hogy a tulajdonosok az önkormányzatok, csak a karbantartó a Vasivíz Zrt.

Pasics Renáta pénzügyi vezető elmondja, hogy szennyvízen van 25.853.650 Ft, a vízen pedig 6.400.000 Ft. 
Musits József polgármester elmondja, hogy szerinte ez a vagyonfelmérés ez csak szennyvízhálózatról beszél, mert ott járt le a 10 év
Pasics Renáta pénzügyi vezető elmondja, hogy a vízen Csákánydoroszló, Felsőszölnök, Gasztony, Nemesmedves, Rátót, Rábagyarmat, Szakonyfalu egy rendszeren van. Szennyvízzel meg csak Ivánccal vannak egy rendszeren. Folytatja, hogy amit ő látott szerződést, az a szennyvíz volt, de vízről is beszél, azt is meg kell csináltatni. 
Musits József polgármester elmondja, hogy amiatt keverték bele Szentgotthárdot, mert Szentgotthárdon is kell ezt csinálni, és ott is ugyanez a cég csinálja a vagyonfelmérést. Ezért volt év elején, hogy Szentgotthárd fogja megrendelni, bonyolítani, és nekik kell majd kifizetni a rájuk eső részt. Folytatja, hogy közben meg bejött, hogy ebből a díjból lehet fizetni. Azután Szentgotthárd utánajárt, kiderítették, hogy a Vasivíz lenyilatkozta, hogy lehet, és onnantól kezdve minden önkormányzat fizeti, és le van ott írva, ha benyújtja a számlát a vízműnek, ennek a használati díjnak a terhére kifizeti. Véleménye szerint 100 %, hogy csak szennyvízről volt szó, vízhálózat felmérésről nem volt szó, elmondja, hogy ilyenre nem emlékszik. 
Pasics Renáta pénzügyi vezető elmondja, hogy ebben az e-mail ez szeptember 10-i, úgy gondolja, a víz is jön majd.  
Musits József polgármester elmondja, hogy ez a szennyvíz vagyonfelmérés, ez már nagyon régi. 
Pasics Renáta pénzügyi vezető elmondja, hogy tízévente jár le, 
Musits József polgármester elmondja, hogy nem úgy nagyon régi. Az árajánlatot ez a cég, aki adta, tehát valamikor év elején adott, és más ajánlat meg nem volt. Letisztázzák, hogy most akkor miről van szó. Folytatja, hogy annyit tud róla, hogy szennyvízhálózat felmérés kell.
Pasics Renáta pénzügyi vezető elmondja, hogy kell egy határozat akkor, hogy a használati díj terhére a szennyvíz vagyonértékelést megcsinálják. 
Musits József polgármester elmondja, hogy a jövő évre, amennyiben a keret engedi.

Pasics Renáta pénzügyi vezető elmondja, hogy akkor erre kapni fognak majd egy számlát, önkormányzat azt kifizeti, Majd akkor írják, miket kell majd elküldeni a Vasivíznek, majd ők meg visszafizetik a HD-ból.
Musits József polgármester érdeklődik, hogy van-e további kérdése valakinek a napirendi ponttal kapcsolatban?
A Képviselő-testület a javaslatot 7 igen szavazattal elfogadja, és a következő határozatot hozza:
64/2025.(XI.10.) számú határozat

1. Csákánydoroszló Község Önkormányzata Képviselő-testülete jóváhagyja a vízi-közmű szolgáltatást érintő gördülő fejlesztési tervet 2026-2035 évekre vonatkozóan, az alábbi módosítással: 

- Az Önkormányzat kéri a 2026-os szennyvízfejlesztések közé beemelni az alábbiakat: Sportpálya szennyvízbekötésének elkészítése, valamint a Csaba József utcában 7 telek víz és szennyvízhálózat bekötésének  elvégzése, az előzetes egyeztetések szerint

2. Az Önkormányzat felkéri a VASIVÍZ Zrt-t, hogy az előterjesztés szerinti, 2026-2035 évekre vonatkozó GFT-t nyújtsa be a Magyar Energetikai és Közműszabályozási Hivatalhoz jóváhagyásra. 

.
2. A Helyi kiválóságokért ösztöndíjra jelentkezők elbírálása.
Előterjesztő: Musits József polgármester
Musits József polgármester elmondja, hogy a 2. napirendi pont a helyi kiválóságokért ösztöndíjra jelentkezők elbírálása. Van egy ilyen rendeletük, hogy minden évben, a helyi kiválóságokat ösztöndíjban részesítjük. Az idei évben a kiírt pályázatunkra 3 jelentkező érkezett, Laposa Kata, Pandúr Marcell és Bauer Rebeka.  Laposa Kata a Budapesti Corvinus Egyetem gazdálkodási és menedzsment angol nyelven szak első alapképzésén vesz részt. Szükséges nyilatkozatokat, igazolásokat csatolta. Pandúr Marcell, Széchenyi István Egyetem informatikai és villamosmérnöki kar alapképzésen vesz részt, ő is csatolta a szükséges dolgokat. Bauer Rebeka pedig az Eötvös Loránd Tudományegyetem Savaria Egyetemi Központ biológia-kémia szak első alapképzésén vesz részt. Csatolt hozzá mindent szükséges dokumentumot. Az ösztöndíjat az önkormányzat a rendelet szerint 5 hónap időtartamra finanszírozza, havi 20.000 forint összegben. Az első 3 hónapra esedékes ösztöndíj kiutalása novemberben, a fennmaradó 2 hónapra esedékes ösztöndíj kiutalása december hónapban történik a rendeletben foglaltak és a szabályok betartása szerint. Van-e ezzel kapcsolatban kérdés? 
Farkas Béla képviselő érdeklődik, hogy ez a 20.000 forint ez egy államilag meghatározott összeg, vagy ezt ő gondolják így?
Musits József polgármester elmondja, hogy az önkormányzat rendeletében van benn. Az összeget a Képviselő-testület határozta meg 2015-ben. 
Farkas Béla képviselő érdeklődik, hogy lehet-e rajta emelni? 20 ezer forint nagyon kevés. 

Musits József polgármester elmondja, hogy rendeleteken lehet módosítani, de ne most tegyék meg a javaslatot. Ne most módosítsák a rendeletet. azt elő kell készíteni. 
Farkas Béla képviselő elmondja, hogy rendben.

Musits József polgármester érdeklődik, hogy van-e egyéb kérdés az ösztöndíjjal kapcsolatban?

További kérdés nem érkezett.

Musits József polgármester szavazást kér. 

A Képviselő-testület a javaslatot 6 igen szavazattal és 1 tartózkodással elfogadja, és a következő határozatot hozza:
 65/2025.(XI.10.) számú határozat
Csákánydoroszló Község Önkormányzata Képviselő-testülete a lefolytatott pályázati eljárás alapján Helyi Kiválóságokért Ösztöndíj elismerésben részesíti az alábbi hallgatókat: 

1. Laposa Kata Sára Csákánydoroszló, Várkert u. 47. szám alatti lakos, 

A Budapesti Corvinus Egyetem Gazdálkodási és Menedzsment angol nyelven szak első alapképzésén vesz részt. A szükséges nyilatkozatokat, igazolásokat csatolta.

2. Pandur Marcell Csákánydoroszló, Vasút u. 36. szám alatti lakos, 

Széchenyi István Egyetem Informatikai és Villamosmérnöki kar, Villamosmérnöki szak első alapképzésen vesz részt. A szükséges nyilatkozatokat, igazolásokat csatolta.

3. Bauer Rebeka Csákánydoroszló, Várkert u. 20. szám alatti lakos, 

Eötvös Lóránd Tudományegyetem Savaria Egyetemi Központ – Berzsenyi Dániel Pedagógusképző Központ- kar, Biológia – kémia tanár szak első alapképzésén vesz részt. A szükséges nyilatkozatokat, igazolásokat csatolta.

Az ösztöndíjat az Önkormányzat 5 hónap időtartamra finanszírozza havi 20.000,- Ft összegben. Az első három hónapra esedékes ösztöndíj kiutalása novemberben, a fennmaradó két hónapra esedékes ösztöndíj kiutalása december hóban történik a 4/2015.(IV.08.) önkormányzati rendeletben foglalt szabályok megtartása mellett.

Felelős: Kovács Zoltánné köztisztviselő

Határidő: 2025. novemberi kiértesítésre
3. Csákánydoroszló Csaba József utca 473 hrsz HÉSZ. módosítás árajánlatok elbírálása, megrendelés elindítása.
                     Előterjesztő: Musits József polgármester
Musits József polgármester elmondja, hogy 3-as napirendi pont a Csaba József utca 473 hrsz. HÉSZ módosítás, árajánlatok elbírálása és a megrendelés elindítása. Folytatja, hogy a múlt testületi ülésen már beszéltek róla, illetve utána Pasics Renáta pénzügyi vezető asszonnyal is egyeztettek erről a kérdésről. Elmondja, hogy tulajdonképpen arról van szó, hogy a Csaba József utcai telekkiosztásnak a tervezési folyamatát meg kellett állítaniuk, mert HÉSZ módosítás szükséges, tehát nem tudják a továbbtervezést, illetve a bonyolítást csinálni. Folytatja, hogy utánajárt, és a 3 árajánlatot kellett bekérniük, hogy a módosítást elindíthassák. A múlt alkalommal szóba került, hogy a HÉSZ módosításnál milyen költség várható ennek az elkészítésére és akkor ugye Pasics Renátával, a pénzügyi vezetővel beszélték, hogy ezt tisztázni kell, hogy milyen fedezetből fogják ezt a munkát elvégeztetni. Úgy gondolják, hogy a pályáztatását a HÉSZ módosításnak, azt el lehet készíttetni, a pályázat nyertesével a szerződést akkor kötik meg, hogyha a fedezetet le tudják egyeztetni, hogy miből lesz ez finanszírozva a továbbiakban. Folytatja, hogy talán egyfajta könnyebbség lesz a költségvetésben a következő időszakban. 
Pasics Renáta pénzügyi vezető elmondja, hogy reménykedjenek, de mire gondolt pontosan? 

Musits József polgármester elmondja, hogy az MVM-es 9 millió forint.

Pasics Renáta pénzügyi vezető elmondja, hogy az a pénz működésre kell.
Musits József polgármester elmondja, hogy igen, persze tudja, hogy működésre kell az a pénz. Minden a működésre kell.
Pasics Renáta pénzügyi vezető elmondja, hogy ez felhalmozás. 

Musits József polgármester érdeklődik, hogy tulajdonképpen minden bevétel a működésre megy?
Pasics Renáta pénzügyi vezető elmondja, hogy ha lenne egyéb bevétel, akkor mehetne a felhalmozásra.

Farkas Béla képviselő elmondja, hogy ez logikus, ha megcsinálják a HÉSZ módosítást ebből az MVM-es pénzből, akkor el tudják adni a telkeket, és akkor lesz bevétel.
Pasics Renáta pénzügyi vezető elmondja, hogy ő ezt érti, de ha ki kell fizetni a közvilágítást, akkor nem tudják kifizetni, mert a HÉSZ-t rendelték meg. 
Musits József polgármester elmondja, nyomosabb érv az, hogy ha nem módosítják a HÉSZ-t, akkor nem lesz telekosztás, tehát nem lesz bevétel sem. 

Pasics Renáta pénzügyi vezető elmondja, hogy attól még nincs rá pénz.
Musits József polgármester elmondja, hogy tehát nem lesz bevétel. Akkor csődöt teremtenek. 

Dr. Stepics Anita jegyző elmondja, hogy hallotta a testület, hogy ha ezt rendelik meg, akkor közvilágítást nem tudnak fizetni, béreket, közétkeztetést. Folytatja, hogy ennek az ismeretében döntsön a testület. Nekik ez a feladatuk, hogy elmondják. 

Farkas Béla képviselő elmondja, hogy ez igazaból azt jelentené, hogy kölcsönadnak maguknak, mert az a kölcsön hamar megtérülne a telkek eladásából. 

Dr. Stepics Anita jegyző elmondja, hogy ettől még az MVM még kikapcsolja a lámpát. 

Farkas Béla képviselő érdeklődik, hogy ennyire ég a ház?

Musits József polgármester elmondja, hogy ezt kell megfontolnia a testületnek, hogy a HÉSZ módosítást elindítják-e, de ha HÉSZ módosítást nem indítják, akkor a tervezés sem fog folytatódni, tehát nem lesz telekosztás.

Dr. Stepics Anita jegyző elmondja, hogy ettől még a pénzügyi vezető megtagadhatja a pénzügyi ellenjegyzést. 

Musits József polgármester elmondja, hogy rendben van, csak a logika alapján mondja ezt. 

Dr. Stepics Anita jegyző elmondja, hogy jegyzőkönyvbe kéri rögzíteni, hogy nehogy azt mondják, hogy ezt nem tudták. Érdeklődik, hogy hogy tudnak róla dönteni, ha nincs is árajánlat? Vagy van árajánlat?
Musits József polgármester elmondja, hogy a pénzügyi vezetővel egyeztetett, tehát a lényeg az, hogy 3 vállalkozótól vagy cégtől kértek árajánlatot. A Térháló Terra Kft., a Rápli Építészeti Iroda Szombathely és Akcióterv Kft. Kőszeg. A Térháló Terra Kft. 3.492.500 forintos árajánlatot küldött, az Akcióterv 3.000.937 Ft-os árajánlatot, a Rapli Építészeti Iroda 2.600.000 forintos árajánlatot küldött tulajdonképpen ugyanarra a tevékenységre, ugyanarra a műszaki tartalomra, ugyanarra a feladatra küldte meg mind. Folytatja, ezeknek az árajánlatoknak az ismeretében úgy gondolja, hogy szavazzanak, döntsék el, hogy a legjobb árajánlatot küldő Rapli Építészeti Iroda Bt. legyen az, aki a pályázatot elnyerte, aki ezt elfogadja, az kéri, hogy szavazzon.

Musits Dezső képviselő érdeklődik, hogy most feltételesen, tehát abban az esetben fogják majd rendelni, ha lesz rá fedezet?

Musits József polgármester elmondja, hogy ez az árajánlat elfogadásáról szól.
Dr. Stepics Anita jegyző elmondja, hogy ha elfogadják, akkor a költségvetés részévé teszik, és ezáltal akkor erre fedezetet kell teremteni, tehát ez másnak a terhére fog menni. 
Musits József polgármester elmondja, hogy véleménye szerint, ha szerződést kötnek. 

Dr. Stepics Anita jegyző elmondja, hogy ha elfogadják, akkor meg kell csinálni a szerződést.

Farkas Béla képviselő elmondja, hogy előbb- utóbb úgyis megcsinálják. 

Dr. Stepics Anita jegyző elmondja, hogy ha nincs más út, akkor szerződést kell kötni.

Bauer Péter alpolgármester elmondja, hogy lenne ehhez egy kérdése. A településtervezőnél megrendelték ugye ennek a résznek a tervezését, oda félre van téve, úgy tudja. 

Pasics Renáta pénzügyi vezető elmondja, hogy le van kötve, de kötelezettséggel terhelt.

Bauer Péter alpolgármester elmondja, hogy így van, kötelezettséggel terhelt. Folytatja, hogy de az a tevékenység addig nem működhet, amíg ez a módosítás nem lesz meg. Abból lehetne felszabadítani pénzt?

Pasics Renáta pénzügyi vezető válaszol, hogy nem.

Bauer Péter alpolgármester elmondja, hogy igen, de azt a lépcsőfokot nem tudják meglépni.
Pasics Renáta pénzügyi vezető elmondja, hogy nem tudják majd befejezni azt, mert nem lesz rá pénz, és az már aláírt szerződés.

Bauer Péter alpolgármester elmondja, hogy tiszta sor, érti, de a saját pénzévet úgy gazdálkodik, hogy jó legyen, tehát abból ki tudnak szabadítani annyit.
Dr. Stepics Anita jegyző elmondja, hogy majdnem bért nem tudnak fizetni, nem látja tisztán a pénzügyi vezető, hogy hogy fog márciusban bért fizetni.

Bauer Péter alpolgármester elmondja, hogy abból a pénzből tudnak felszabadítani annyit, hogy majd jövőre, mikor az esedékes lesz a fizetés, mert addig nem lesz esedékes, míg a HÉSZ módosítás miatt áll az egész.
Pasics Renáta pénzügyi vezető elmondja, hogy honnan tudják, hogy jövőre, amikor majd esedékes lesz, akkor ez, amiről aláírt szerződésük van, mert aláírták, akkor majd lesz-e rá fedezet.
Bauer Péter alpolgármester ezt onnan tudja, hogy ezt meg kell lépniük, hogy ez a szerződés tovább folytatódjon. Elmondja még, hogy most szüneteltetve van, ha jól tudja. 
Dr. Stepics Anita jegyző elmondja, hogy ezt a részét érti, A pénzügyi ellenjegyzésnek az a feladata, hogy a pénzügyi vezető a szerződésre azt írja, hogy „ellenjegyzem”. Ez azt jelenti, hogy megnézte, hogy a szerződésben milyen kifizetések vannak és milyen határidőre, és tudja, hogy arra az időre van pénz, és ki tudja fizetni, ezért a pénzügyi vezető csak akkor rakhat valamire ellenjegyzést, ha tudja, tehát, ha ő nem látja a fedezetet, nem fog rakni rá ellenjegyzést, tehát az nem ok, hogy ezt meg kell lépni, hogy egyszer a jövőben legyen pénzük. Azt kell neki tudnia, hogy majd akkor, ha kifizetik, lesz-e rá pénz,

Bauer Péter alpolgármester elmondja, hogy jó, ha nem rugalmasak, akkor az az egész szerződés hatályát fogja veszteni, mert nem tudja megtervezni.
Dr. Stepics Anita jegyző elmondja, nincs itt semmi gond, csak az a kérdése, hogy a jövő évre itt állnak, és nem tudnak kifizetni közüzemi számlákat, akkor ne kérdezzék meg, hogy miért.

Bauer Péter alpolgármester elmondja, hogy de a Képviselő-testület tisztában lesz azzal, hogy ha megszavazza, hogy abból a pénzből kiemeltünk kétmillió akármennyit, és tudjuk, hogy a jövő évi költségvetést úgy kell létrehoznunk, hogy oda tegyük vissza majd azt a pénzt.
Pasics Renáta pénzügyi vezető érdeklődik, hogy és miből teszik vissza azt a pénzt?
Dr. Stepics Anita jegyző elmondja, hogy már az önerőre nincs pénzük az ausztriai pályázathoz. Honnan lesz fedezet? Már arra nem látják a fedezetet. 
Bauer Péter alpolgármester elmondja, hogy ennyi erővel meg is lehet szűntetni azt a szerződést, mert nem látják a forrást, meg lehet szűntetni, nem lesz HÉSZ módosítás.
Bauer Péter alpolgármester elmondja, hogy azt nem érti, hogy miért kell úgy hozzáállni.

Dr. Stepics Anita jegyző érdeklődik, hogy hogyhogy nem a HÉSZ módosítással kezdte tervező? Folytatja, hogyha tervező lenne, ő  a HÉSZ módosítással kezdett volna, azt vizsgálta volna meg először, hogy szükséges-e. 
Musits Dezső képviselő elmondja, hogy nyilatkozott a Rápli Pál korábban, hogy nem kell hozzá HÉSZ módosítás. 
Dr. Stepics Anita jegyző elmondja, hogy nagyon furcsának tartja, hogy menet közben jön elő a módosítás, amikor ez alapkérdés, hogy a HÉSZ mit enged. 

Farkas Béla képviselő érdeklődik, hogy ha a HÉSZ módosítás megtörténik, akkor onnantól fogva mennyi idő múlva jön pénz a telkekből?

Musits József polgármester elmondja, hogy a telekkiosztást kell megcsináltatni a földhivatalon keresztül, az pár hónap.

Pasics Renáta pénzügyi vezető elmondja, hogy ha megvan a HÉSZ módosítás, akkor a tervező befejezi a 6 telekre való kimérést, utána jöhet még csak az értékesítés. 
Musits József polgármester elmondja, hogy így van. Folytatja, hogy de nem kell neki a terület teljes tervét elkészíteni. Független a teljes területtől, csak 6 telekről van szó. A 6 telket azt külön a teljes terület megtervezésétől ki lehet osztani. Folytatja, hogy a telekkiosztás, ha a HÉSZ kész van, csak annyi, hogy egy geodéta a kimérést elkészíti, beadja a földhivatalba a dokumentumokat.
Pasics Renáta pénzügyi vezető érdeklődik, hogy mikor lesz ebből bevétel?

Boros-Bedőcs Rita képviselő elmondja, hogy sorban állnak. 

Pasics Renáta pénzügyi vezető elmondja, hogy akkor le kell nyilatkoztatni őket. Az, hogy sorban állnak, attól ő még nem látja, hogy ott a pénz.

Boros-Bedőcs Rita képviselő érdeklődik, hogy mi a módja? Előszerződéskötés?

Musits Dezső képviselő érdeklődik, hogy hogy áll a HÉSZ módosítás árajánlataiból a vállalási idő?
Musits József polgármester elmondja, hogy 60 munkanap. Vannak benne olyanok, hogy adatszolgáltatás, ami miatt csúszhat a dolog. 

Musist Dezső képviselő elmondja, hogy azért mondja, mert egy HÉSZ módosítás egy fél évbe bele szokott csúszni. 

Dr. Stepics Anita jegyző elmondja, hogy a múltkori 3 évbe telt. 

Musits József polgármester elmondja, hogy a 60 munkanap az tulajdonképpen 3 hónap. 

Dr. Stepics Anita jegyző elmondja, hogy meg az egész folyamat, az egész eljárásrend, a szakhatóságok, 29 szakhatóság megkeresése és a Csermelyi Andrea engedélye. Ha ebből a jövő évben valami lesz, az egy csoda lesz. 
Farkas Béla képviselő érdeklődik, hogy de fizetni is csak akkor kell?
Dr. Stepics Anita jegyző elmondja, hogy nem, a településtervezés elvégzi a dolgát. Nem eredményszerződést kötnek, ha elvégzi a dolgát, benyújtja a számlát. Nem függ attól, hogy jóváhagyja-e a módosítást az állami főépítész. 
Musist József polgármester elmondja, hogy szerinte ez megállapodás kérdése. Folytatja, hogy az ő meglátása szerint nem tudja, hogy Musits Dezső képviselő ilyennel találkozott-e, a HÉSZ módosítást készítő akkor végezte el a munkáját, ha az a HÉSZ készen van. 
Dr. Stepics Anita jegyző elmondja, hogy ez nem így van, mert a településtervező nem eredményszerződést köt. Mindent meg fog tenni, de az, hogy mi megy át az állami főépítészen, hogy milyen döntést hoz, az megjósolhatatlan, ezt Musits Dezső képviselő is tudja. A tervező a legjobb tudása szerint elkészíti, de ha az állami főépítész talál egy úgy jogszabályt, akkor már nem fog átmenni. Folytatja, hogy ez egy kisarkosított dolog, jobb esetben egy egyszerű megítélésű HÉSZ módosítás, és átmehet.
Musits Dezső képviselő elmondja, hogy igen, azért ebben semmi olyan nincs, ami miatt meg kellene akadnia. 

Bauer Péter alpolgármester elmondja, hogy lakóövezeti besoroláson módosítanak, semmi más. 

Musits Dezső képviselő elmondja, hogy nincsen külterület belterületbe vonás, nincsen semmi.

Bauer Péter alpolgármester elmondja, hogy így van. 

Farkas Béla képviselő elmondja, hogy az lenne neki a számszaki lényege, hogy 2,6 milliós befektetéssel 30 milliós bevételhez jutnak. 

Bauer Péter alpolgármester elmondja, hogy azért nem teljesen.

Farkas Béla képviselő elmondja, hogy 6x5 az 30.

Bauer Péter alpolgármester elmondja, hogy lesz más költség is. 

Farkas Béla képviselő elmondja, hogy bruttó 30 millió.
Musits József polgármester elmondja, hogy sőt, ha még a közvilágítás is ki lesz cserélve korszerű energiatakarékosra, akkor nem ilyen összegű számlákat fognak kapni. 

Dr. Stepics Anita jegyző elmondja, hogy a geodéta is több százezer lesz. 

Musits József polgármester kéri a szavazást. 

A Képviselő-testület a javaslatot 7 igen elfogadja, és a következő határozatot hozza:
66/2025.(XI.10.) számú határozat
Csákánydoroszló Község Önkormányzata Képviselő-testülete úgy dönt, hogy megbízza a Polgármestert, hogy a pénzügyi vezetővel történt egyeztetés után a három árajánlatból a legkedvezőbbet fogadja el, és kössön szerződést az ajánlattevővel a Csákánydoroszló, Csaba József utcai HÉSZ módosítás tárgyában, a telekkiosztásokat megelőzően. 
Felelős: Polgármester

Csákánydoroszló, 2025. november

4. Musits Zoltán Csákánydoroszló Körmendi út 0247/5 telek vételi ajánlat megtárgyalása.
Előterjesztő: Musits József polgármester

Musits József polgármester elmondja, hogy a következő napirendi pont Musits Zoltán, Csákánydoroszló, Körmendi utca 0247/5-ös telek vételi ajánlatának megtárgyalása. Ez a telek a temető mellett a Körmendi utcában, amit most is már Musits Zoltán, aki egyébként neki nem közvetlen rokona, úgy, hogy nincs összefüggés, nem közvetlen a rokonsági viszony szempontjából, összeférhetetlenség nem áll elő. Folytatja, hogy tehát a telekről van szó, jelenleg bérli tőlük, és megkereste őket, hogy szeretné megvásárolni. A Képviselő-testületnek ismerős lehet a hely a Körmendi utca elején, arról a terepről van szó. Folytatja, hogy a lényeg az, hogy  ugyan még erre a telekre nem kért telek értékbecslést, de hát ugye az elmúlt gyűléseken beszéltek róla, hogy 2 értékbecslést kaptunk, az egyik ugye a Csabai József utcai telekosztásnál lévő építési telkekre, ami 4.000 Forint/négyzetméter volt, illetve a nem építési telkekre, amelyik ott mögötte van, ugye az szántó rész volt, olyan 2000 Forint körüli egységárat kaptak értékbecslőktől, kérdezte az értékbecslőt, hogy körülbelül mi várható, de egyébként, ha úgydöntenek, hogy eladják a telket, akkor természetesen értékbecslést kér tőle, de azt mondja, hogy szerinte ezek, mivelhogy olyan telkek, például ez ugye bejegyzés szerint valamikor nagyon régen szennyvíztisztító volt itt, de hát ugye az már nincs, nem létezik. Tehát szennyvíztisztítóként van a földhivatali tulajdoni lapon, méghozzá így, hogy kivett szennyvíztisztító. 

Bohus Zsolt képviselő elmondja, hogy ülepítő volt végül is.

Dr. Stepics Anita jegyző elmondja, hogy nem lehet eladni így. Ehhez átminősítés kell. Forgalomképtelen vagyontárgy, ezt nem lehet eladni, eladás előtt át kell minősíteni. 
Musist Dezső képviselő érdeklődik, hogy van-e a Musits Zoltánnak működési engedélye?

Musits József polgármester elmondja, hogy szerinte nincs. Bérli, hogy működési engedélyt kért-e?

Musits Dezső képviselő elmondja, hogy telephely, vállalkozás bejelentése. 

Boros-Bedőcs Rita képviselő elmondja, hogy egyéni vállalkozóként felveheti, senki nem kérdezi meg, hogy mi van ott.
Farkas Béla képviselő elmondja, hogy akkor a HÉSZ módosításban ezt is megkérik.

Dr. Stepics Anita jegyző elmondja, hogy ehhez nem kell HÉSZ módosítás. Jegyzői igazolás kell, hogy rendeltetési mód változást kell bejelenteni. De azt igazolniuk kell, hogy nincs ott az a szennyvíz vagyontárgy. 
Bohus Zsolt képviselő elmondja, hogy ülepítő gödör volt, de már be van temetve.

Dr. Stepics Anita jegyző elmondja, hogy a Vasivíztől kell majd szerezni egy igazolást.

Bohus Zsolt képviselő elmondja, hogy nem a Vasivíz volt, hanem az óvoda szennyvize ment oda, nem tartozott senkihez sem, le volt ásva egy gödör, és egy csövön ment oda a szennyvíz. 

Dr. Stepics Anita jegyző elmondja, hogy nem tudja, hogy a műszaki iroda ezt hogyan oldja meg, ez a pontos válasz, de ezt valahogy igazolni kell a földhivatal előtt, és nem bemondásra megy, hogy ott már nincsen szennyvíz közmű vagyontárgy. Ezután ezt igazoltatja, és azután ezt törlik. Lesz egy másik neve, és azután lehet eladni. Ennek megint költsége lesz. 
Bauer Péter alpolgármester elmondja, hogy 35 éve megszűnt.

Musits József polgármester elmondja, hogy majd kifizeti a vásárló.

Farkas Béla képviselő elmondja, hogy nem fogja, mert addig nem vásárló, amíg ez eladhatatlan. Folytatja, hogy ha el akarják adni, akkor nyilván nekik kell, persze ez megállapodás kérdés. 

Dr. Stepics Anita jegyző érdeklődik, hogy mit szeretne ott tevékenykedni?
Bohus Zsolt képviselő elmondja, hogy kavicsot tárolni, meg hasonlókat.

Dr. Stepics Anita jegyző elmondja, hogy de műhelyt nem húzhat fel rá.

Bauer Péter alpolgármester elmondja, hogy azt nem szeretne, csak tárolásra használná.

Musits Dezső képviselő elmondja, hogy különleges temetőterület, kegyeleti szertartásokhoz szükséges építmények helyezhetők el rajta. A temető rendeltetéséhez kapcsolódó kereskedelmi szolgáltató épület a temető kerítésvonalában helyezhető el. Ebben az övezetben van.
Farkas Béla képviselő érdeklődik, hogy ez a terület is, nem csak az, ami körbe van kerítve?
Musits Dezső képviselő elmondja, hogy igen, a 0247/2 és az 0247/5 is. 

Bauer Péter képviselő elmondja, hogy a régi politechnika kerten túl van, és még temetői terület?

Bohus Zsolt elmondja, hogy az elsőből akartak parkolót csinálni, vagyis csináltak, de nem parkol oda senki, akkor az sem menne ebben az esetben. 

Musits József polgármester elmondja, hogy pont szombaton mondta neki a volt polgármester Horváth István, hogy a 0247/2-nél nem lehet azt a területet temetkezésre használni, nem engedik meg, mivel mellette lakóház van.
Musits Dezső képviselő elmondja, hogy nem a temetőhöz tartozik, hanem a temetőhöz kapcsolódó kereskedelmi tevékenység.

Dr. Stepics Anita jegyző elmondja, hogy ami lehet itt az csak temetkezéshez kapcsolódó lehet. Ide nem fog kapni telephelyengedélyt, ha ezt a területet megveszi. 

Musits József polgármester érdeklődik, hogy ilyen mind a kettő terület? 

Boros-Bedőcs Rita elmondja, hogy telephelyengedély csak olyanhoz kell, aki olyan ipari tevékenységet végez. Ha valaki csak tárol rajta 3 gépet, szerinte az úgy nem lesz probléma, nem biztos, hogy olyan tevékenységet végez, ami engedélyköteles. 
Musits Dezső képviselő elmondja, hogy bérelje tovább.
Boros-Bedőcs Rita képviselő elmondja, hogy akkor is be kell jelenteni. 

Musits Dezső képviselő elmondja, hogy jelen pillanatban nem tudják neki eladni. Maximum annyit tudnak csinálni, hogy tesznek neki egy szándéknyilatkozatot, ha lesz rendezési tervmódosítás valamikor, akkor a szomszédos mezőgazdasági területhez át lehet csatolni, vagy a település központi vegyesbe, ami még ott van mellette
Bauer Péter alpolgármester elmondja, hogy így nem veheti meg. 

Dr. Stepics Anita jegyző elmondja, hogy így beperelheti az önkormányzatot. Musits Dezső képviselő elmondja, hogy megveheti.

Bauer Péter alpolgármester érdeklődik, hogy ennek a tudatában miért nem vehetné meg? Hibát nem követnek el, ha tájékoztatnak róla. 

Dr. Stepics Anita jegyző érdeklődik, hogy üres a telek?

Boros-Bedőcs Rita képviselő válaszol, hogy nincs rajta semmi. 
Musits Dezső képviselő elmondja, hogy le kell írni neki a szerződésben, hogy ilyen és ilyen övezetben van.

Bauer Péter alpolgármester elmondja, hogy előtte tájékoztatni kell, mert lehet eláll a szerződéstől. 

Dr. Stepics Anita jegyző érdeklődik, hogy a Képviselő-testületet nem támadta a lakosság, hogy a temető mellett egy ilyen kavicslerakó van?
Bohus Zsolt képviselő válaszol, hogy nem van mellette még egy parkoló is. 
Musits Dezső képviselő elmondja, hogy nem közvetlen a temető mellett van. 
Dr. Stepics Anita jegyző elmondja, hogy lehet, de a vevő ehetőségeit teljesen korlátozza a HÉSZ előírás. Az értékesítést befolyásolja, egy értékbecslésnél az árat leviszi. 
Musits Dezső képviselő érdeklődik, hogy milyen vételi ajánlatot kaptak?
Musits József polgármester elmondja, hogy tőlük várja az ajánlatot, hogy mennyiért adják el. 

Dr. Stepics Anita jegyző elmondja, hogy ahhoz mindenképpen kell értékbecslő. Ez nem ugyanolyan, mint a másik, hogy forgalomképtelen. Ez nem forgalomképtelen, csak a vevőnek meg kell mondani, hogy ezzel semmit nem tud csinálni. 
Farkas Béla képviselő érdeklődik, hogy ügyvéd köt ilyen adásvételi szerződést, ilyen feltételekkel?

Dr. Stepics Anita jegyző elmondja, hogy azt írja bele, amit a megrendelő mond, vagyis ami a valóság. 

Musits József polgármester érdeklődik, hogy a rendeltetésváltoztatást is megcsináltathatja ő?

Dr. Stepics Anita jegyző elmondja, hogy ez nem rendeltetésváltoztatás, az az előző napirend volt, ehhez HÉSZ módosítás kell, amit csak a testület tud megcsináltatni.
Bauer Péter alpolgármester elmondja, hogy akkor még nem temető besorolású volt. 

Musits József polgármester elmondja, hogy az rendezési terv szerint van besorolva, művelési ágban van a szennyvíztisztító. A tulajdoni lapon van a művelési ág.

Musits Dezső képviselő elmondja, hogy az egyik sarkában van egy kis nagyvízi meder is. Bohus Zsolt képviselő elmondja, hogy azt 300 Ft-ért leveszik. 

Bauer Péter képviselő elmondja, hogy tájékoztatják erről, és mehet a szerződés.

Dr. Stepics Anita jegyző elmondja, hogy ha ennek ellenére kell neki. 

Farkas Béla képviselő érdeklődik, hogy mennyiért bérli?

Musits József polgármester elmondja, hogy külterület 3 Ft/négyzetméter.

Farkas Béla képviselő érdeklődik, hogy per hó vagy év.

Musits József polgármester elmondja, hogy év, ennyi van a rendeletükben. Belterület meg 1 Ft/négyzetméter.

Musits Dezső képviselő elmondja, hogy ezeket sürgősen át kell írni. 

Bauer Péter alpolgármester elmondja, hogy nagyon sok mindenen kell változtatni. 

Musits József polgármester elmondja, hogy egyszerűsítsék le a dolgot, amennyiben elfogadja a feltételeket, hogy akkor eladják neki, az értékbecslés alapján mondják meg az árat.

Dr. Stepics Anita jegyző elmondja, hogy először ismerje meg a testület az értékbecslés szerinti árat, utána döntsön róla. 
Musits Dezső képviselő elmondja, hogy tájékoztatni kell az adatokról. 
5. Lőrinczi Zoltán Csákánydoroszló Doroszlói út 888 hrsz. telek vételi ajánlat megtárgyalása.
Előterjesztő: Musits József polgármester
Musits József polgármester elmondja, hogy a következő napirendi pont Lőrinczi Zoltán kérelme telekvásárlásról. A Doroszlói utcában van, egyébként egy 300 négyzetméteres területről van szó, ennek a területnek a tulajdonosa jelezte, hogy itt mellette van egy kis terület, ami az önkormányzaté, egy ilyen holt ártér, vagy nem is tudja, minek nevezze, gazos terület, egy ilyen árok széle. Petőfi és Doroszlói utca kereszteződése. Földhivatali szempontból kivett beépítettlen területként van bejegyezve. Nincs a tulajdoni lapon különösebb bejegyzés. Folytatja, hogy nem tudja, a rendezési tervben van-e valami különösebb megjegyzés. 
Musits Dezső képviselő elmondja, hogy van, annyi a probléma vele. A jelenleg tulajdonában lévő terület, ami a nagy ZKP, 889/1, zöldterület, közpark egyébként. Amit még meg szeretne venni, az LF” lakóövezetben van. A kettőt nem fogja tudni összevonni. Tájékoztatni kell őket. Folytatja, hogy régészeti lelőhely és nagyvízi meder is, más egyéb nincs. Önállóan nem tud rá építkezni. Használhatja a sajátjával együtt, de össze nem vonhatja. 
Boros-Bedőcs Rita képviselő érdeklődik, hogy adott-e vételi ajánlatot?

Musits József polgármester ajánlatot nem, csak érdeklődött, hogy értékesítjük-e vagy sem? 

Boros-Bedőcs Rita képviselő érdeklődik, hogy ehhez is értékbecslő kell?

Dr. Stepics Anita jegyző elmondja, hogy nincs szakértelme a Képviselő-testületnek, hogy állapítják meg a vételi árat.

Musits József polgármester elmondja, hogy szándék megvan, hogy odaadjuk neki, de fel kell becsültetni az árát.

Farkas Béla képviselő érdeklődik, hogy értékbecslő állásfoglalás nélkül ezt a területet nem adhatják el?

Dr. Stepics Anita jegyző elmondja, hogy ez az önkormányzat levédése, hogy nem áron alul adták el. 
Farkas Béla képviselő elmondja, hogy van viszonyítási alap. 
Dr. Stepics Anita jegyző elmondja, hogy ha még annak a másik két teleknek a közelében lenne, azonos adottságokkal. 
Farkas Béla képviselő érdeklődik, hogy a közvélemény be tudna ezzel támadni?
Dr. Stepics Anita jegyző elmondja, hogy bárki. 
Farkas Béla képviselő elmondja, hogy de ha olyan árat kérnek, tisztességes ár.

Dr. Stepics Anita elmondja, hogy az a tisztességes ár, amit a szakértő mond. 

Bohus Zsolt képviselő érdeklődik, hogyha többe kerül a szakértő, mint a vételár?

Dr. Stepics Anita jegyző elmondja, hogy ez is reális kérdés, mert egy szakértő 60-70.000 Ft. alatt nem dolgozik. 

Musits József polgármester elmondja, hogy egy ilyen telekre 30.000 Ft-ot kér.

Bauer Péter alpolgármester érdeklődik, hogy mennyiben lehet eltérni a szakértői véleménytől felfel-lefele?

Dr. Stepics Anita jegyző elmondja, hogy lefelé nem, mert ez a minimum ár. 

Musits Dezső képviselő elmondja, hogy felfelé, amit a piac diktál. 

Musits József polgármester elmondja, hogy döntést majd a vételár megállapítása után hoznak. 
6. Csákánydoroszló, Csaba József utcai telekalakítás, hozzáosztás részlet fizetési kérelem elfogadása.
Előterjesztő: Musits József polgármester
Musits József polgármester elmondja, hogy a következő napirendi pont a Csákánydoroszló Csaba, József utcai telekalakítás, hozzáosztás, részletfizetési kérelem elfogadása. Arról van szó, hogy ugye készülnek az adásvételi szerződések a 7 telekkel kapcsolatosan. Két vásárló részletfizetési lehetőséget kért tőlük. Az egyik vásárló a Bedőcs Péter és Bedőcsné Kovács Szilvia, aki a plusz telek vásárlására 3 havi részletfizetési lehetőséget kért. A másik vásárló pedig Horváth Szabolcs és Horváthné Fálman Bernadett, ők 6 havi részletben történő kifizetést szeretnének kérni. A megvásárolandó, a mögöttünk lévő, nagyon nagy a beépítettség, a bővítésről beszélünk, a beépítésnek a nagyságáról.

Farkas Béla képviselő érdeklődik, hogy szemben akarnak még egyet-egyet venni?

Musits József polgármester elmondja, hogy nem, a mögöttük lévő telekbővítésről van szó. 

Musits József polgármester továbbá érdeklődik, hogy van-e valakinek hozzáfűzni valója. 

Musits Dezső képviselő érdeklődik, hogy mi ezeknek az ára?

Bauer Péter alpolgármester elmondja, hogy 900 Ft + ÁFA / nm.

Musits József polgármester elmondja, hogy a Horváth Szabolcsnál olyan 400 nm nagyságú a terület. Többieknél kevesebb a terület. Kb. 10 méter szélességnyi csík. 
Farkas Béla képviselő érdeklődik, hogy arra 8-as fele, a Várkert fele?

Bohus Zsolt képviselő helyesel.

Farkas Béla képviselő érdeklődik, hogy ezt engedélyezi a rendezési terv?

Boros-Bedőcs Rita képviselő elmondja, hogy igen.

Rendezési tervet kellett módosítani, amiatt van, hogy pluszban hozzá kellett venni azt a részt, ahol a faház van. Már néhány éve húzódik ez a történet. 

Musits József polgármester érdeklődik, hogy van -e még valakinek kérdése a napirenddel kapcsolatban?
Bauer Péter alpolgármester elmondja, hogy ő még szeretne kérdezni. A Horváth Szabolcsnak a telekrészletének, az eladási árának a megvitatása, bár úgy tudja, hogy erről nincsen még határozat.
Farkas Béla képviselő elmondja, hogy korábban említették, hogy 900 Ft+ÁFA.

Bauer Péter alpolgármester elmondja, hogy ott a különleges terület miatt különleges eljárásra van szükség. 

Dr. Stepics Anita jegyző elmondja, hogy azt bele kell írni a szerződésbe, hogy azt nem építheti be. Abban az esetben, ha ez nincs benne a szerződésben, be fogja építeni az árkot, és rá fog építeni, ha akar, mert semmi nem fogja neki tiltani. Most kellene belerakni a szerződésbe, hogy ez ne forduljon elő. 
Bauer Péter alpolgármester elmondja, hogy éppen azért, azt a 100 nm-t 450 Ft+ ÁFÁ-ért adják el neki.

Dr. Stepics Anita jegyző elmondja, hogy itt színt kell vallani, be kell vallani. Van itt a térképen egy fel nem tüntetett árok, ne építse be, ezért az ár kedvezőbb. Folytatja, hogy ez egy teher az utókornak, amit hátrahagynak, melynek a megoldása az lenne, hogy fennmaradási engedélyeztetés, kiszabályozás és térképen, és feltűntetni az árkot. 
Bauer Péter alpolgármester elmondja, hogy ő ezt érti, de ők is csak terhet kapnak folyamatosan. 
Dr. Stepics Anita jegyző elmondja, hogy ő ezt érti, de rendezetlen területet hagynak az utókornak. Nem az a rendezés, hogy egy szerződésbe beleírják, hanem hogy megcsinálják közműként hivatalosan. 

Bauer Péter alpolgármester érdeklődik, hogy ő tűntesse fel az árkot a 8-tól, ami nem is létezik?

Dr. Stepics Anita jegyző érdeklődik, hogy ez egy önkormányzati területen lévő vízelvezetést szolgáló árok? Mert, ha állami, akkor az Államnak kell szólni, hogy rendezze el a papírokat. 
Bauer Péter alpolgármester elmondja, hogy nem tudja, milyen árok.

Musits József polgármester elmondja, hogy az akkor került oda, amikor a telekosztás készült.
Bauer Péter alpolgármester elmondja, hogy előtte máshol volt az árok. Ennek nincs funkciója.

Ha nincs funkciója, akkor csak a katasztrófavédelemtől kell kérni igazolást, ilyen esetben az áron sem kell változtatni, mert akkor reális a magasabb ár. 

Bauer Péter alpolgármester elmondja, hogy ezt a 7 telket vitassák meg, mert évek óta a nyakukon van ez az ügy. 
Dr. Stepics Anita jegyző elmondja, hogy nem tudják megvitatni. Mindenki itt volt a testületnél, amikor ezt az árkot kiárkolták. Mindenki tudta, hogy így csinálják, valószínűleg van funkciója. 

Boros-Bedőcs Rita képviselő érdeklődik, hogy miért lett áthelyezve az árok?

Bauer Péter alpolgármester elmondja, hogy azért, hogy legyen komplett 7 telek. Az egyik telket keresztbe vitte, így azt nem tudták volna eladni, így le lett csípve 4 méter.

Dr. Stepics Anita jegyző elmondja, hogy azt meg is szűntették, ha jól emlékszik. 

Musits József polgármester elmondja, hogy úgy emlékszik, jóval arrébb volt az árok, de az sem volt rajta a térképen. Ez akkor történt, amikor valamikor erdő volt. Amikor ez erdőből ki lett vonva, akkor a terület úgy lett megcsinálva, hogy nincs ott árok tervezési szinten. Senki nem gondolt arra, hogy a mögötte lévő erdős résznek csapadékvízelvezetési problémája lesz, minden teleknél probléma, mert abban az erdőben nagyon sok csapadék van. a nyugati vége fele csináltak is egy árkot. Mit csinál minden telektulajdonos? Feltölti a telkét, 30 cm földet oda hordanak, máris megszűnt a probléma, de attól még ott van.
Boros-Bedőcs Rita képviselő elmondja, hogy elő volt írva, valami szikkasztó kell, nekik is van a telek végében. Folytatja, hogy neki nem szikkasztó van, hanem le van ásva vízgyűjtő, 3000 literes vízgyűjtő.

Musits Dezső képviselő elmondja, hogy az csak a saját telkén van. 

Boros-Bedőcs Rita képviselő elmondja, hogy a telkek végébe lehetne húzni egy árkot. 
Dr. Stepics Anita jegyző elmondja, hogy akkor nem hibáznak, hogyha a szerződésben nem titkolják el, le kell írni, hogy van ott egy árok, és bele kell írni a szerződébe, hogy nem építheti be. 
Musits Dezső képviselő elmondja, hogy amúgy sem építheti be, mert az a telek be nem építhető része lesz. 

Dr. Stepics Anita jegyző érdeklődik, hogyha nincs funkciója az ároknak, akkor miért adják olcsóbban a telket? Folytatja, hogy ha van funkciója, akkor érthető. Azt sem tudják, van-e benne víz. 

Musits József polgármester elmondja, hogy van. 

Dr. Stepics Anita jegyző elmondja, hogy akkor ennyi volt, szerinte. Ha máshonnan összegyűlő víz van benne, az probléma. 
Musits József polgármester válaszol, hogy az erdőből. Folytatja, hogy az a pikantéria, hogy tovább nem folyik belőle, mert a lejtés nem úgy van. 

Dr. Stepics Anita jegyző érdeklődik, hogy hova van bekötve az az árok?

Musits József polgármester elmondja, hogy rendes utcai árok. Csak nem lejt arra kifele. 
Dr. Stepics Anita jegyző elmondja, hogy nem kérdés továbbá ez már a számára. Ha a víz megtalálja ezt az árkot, akkor az egy árok. 

Musits József polgármester elmondja, hogy bele van vezetve, de az egy későbbi probléma, hogy a szintek nem stimmelnek, mert abból az árokból nem folyik ki a víz, mert mélyebben van a terület arrafelé, mint kint az utcán. 
Musits Dezső érdeklődik, hogy mit szeretne ezzel a Szabolcs csinálni, ezt tudják?
Bauer Péter alpolgármester elmondja, hogy karbantartja.

Boros-Bedőcs Rita képviselő elmondja, hogy de akkor miért veszi meg?

Farkas Béla képviselő elmondja, hogy ha már karbantartja, legyen az övé.

Musits Dezső képviselő érdeklődik, hogy nem elég neki csak a hátsó része?

Dr. Stepics Anita jegyző elmondja, hogy a telke alakítása úgy készül, hogy elől - hátul. 

Bauer Péter alpolgármester érdeklődik, hogy nem arról volt szó, hogy megveszi, aztán majd visszaveszik tőle? 

Dr. Stepics Anita jegyző elmondja, hogy hogy ő is kérheti, hogy vegye vissza az Önkormányzat, meg sajátítsa ki kvázi, mert közmű. nem tud vele mit kezdeni. Véleménye szerint butaság eladni, de a vázlat meg így készült, ez ment át az állami főépítész kezén, elmondja, hogy ezzel nem tud kezdeni. 
Bauer Péter képviselő elmondja, hogy ez most legyen meg így, és egyszer kell majd egy komoly vízvelvezetést tartani., mert az egész falun ez nem megoldott. 

Boros-Bedőcs Rita képviselő elmondja, hogy az ő utcájukban az a gond, hogy valaki magasabbra rakta a hidat. 

Bauer Péter alpolgármester elmondja, hogy az egész faluban gondok vannak. 
Farkas Béla képviselő elmondja, hogy a Kossuth utcában jó.

Musits József polgármester elmondja, hogy a KPM végigment és végigárkolta, de sajnos nem jó.

Muists Dezső képviselő érdeklődik, hogy Csermelyi Andrea azt mondta, hogy így rendben van?

Dr. Stepics Anita jegyző elmondja, hogy igen.

Musits Dezső képviselő elmondja, hogy gyakorlatilag kialakul egy zónahatáros beépítések között egy szabadon álló árok, a telek közepén álló lesz, a H. Sz-ék háza. 
Bauer Péter alpolgármester érdeklődik, hogy most akkor menjen így?

Dr. Stepics Anita jegyző elmondja, hogy nem tudják megbontani, az egész vázlatot 7 telekre csinálták, egy egészként. 

Musits Dezső képviselő elmondja, hogy a többi telektulajdonos mutatott érdeklődést?
Bohus Zsolt képviselő elmondja, hogy igen.

Musits Dezső képviselő érdeklődik, hogy csak ők ketten kérnek részletfizetést? 

Bohus Zsolt képviselő elmondja, hogy a beépíthetőségi szándék miatt kellett nekik, hogy nagyobb legyen a százalék. 

Dr. Stepics Anita jegyző elmondja, hogy lehet, hogy ennél az ároknál lehet, hogy a tulaj beépíti, vagy eladja, aki megveszi, és az nem látta ezt a szerződéses kritériumot, és majd beépíti, mert hirtelen lesz egy nagy telke.  

Bauer Péter alpolgármester elmondja, hogy már most magasabb a beépítési százalék, azért kell nekik a vásárlás. Van néhány igazolatlan építmény. Mi lenne a megoldás itt?

Musits József polgármester elmondja, hogy maradnak abban, amiben voltak, ami az előterjesztésben és a határozatban van. 

Dr. Stepics Anita jegyző érdeklődik, hogy ez a döntés? Az árokról nem beszélnek? Most már az a napirend

Musits József polgármester elmondja, hogy azt mondták, hogy ne bolygassák.
Dr. Stepics Anita jegyző elmondja, hogy a jogi érve ezzel ellentétes. Folytatja, hogy ha nem mondják meg a szerződő félnek, hogy egy közmű van azon, amit eladnak, ez az Önkormányzattal és a közbizalommal szemben ellentétes. Tisztességes tájékoztatást kell adni.
Farkas Béla képviselő elmondja, hogy nem közmű, mert nincs rajta a térképen. 

Dr. Stepics Anita jegyző elmondja, hogy attól még vizet visz el. Itt az lett volna a fő kérdés, hogy elviszi a vizet, vagy sem. 
Farkas Béla képviselő elmondja, hogy nem viszi, mert nincs lejtése. 

Dr. Stepics Anita jegyző elmondja, hogy az a kérdés, hogy része a közároknak, vagy sem. 

Bauer Péter alpolgármester elmondja, hogy papíron nem. 

Dr. Stepics Anita jegyző elmondja, hogy az nonszensz, hogy hallgatnak róla. 

Bauer Péter alpolgármester elmondja, hogy a szerződésbe legyen beleírva, hogy van egy árok.

Dr. Stepics Anita jegyző elmondja, hogy igen, van egy árok, amit nem építhet be, nem kertelhet le, nem csinálhat vele semmit, a jövőben is csak így adhatja el, ezzel a kikötéssel.

Musits Dezső képviselő érdeklődik, hogy kerítést húzhat elé, a telekhatárra?

Bauer Péter alpolgármester elmondja, hogy igen, mert az övé. 

Dr. Stepics Anita jegyző elmondja, hogy húzhat elé, ha nem tiltják meg a szerződésben, akkor igen. Ha megtiltják, akkor bíróság elé mehetnek, hogy miért sértették meg a szerződést.

Bauer Péter alpolgármester elmondja, hogy akkor legyen benne a szerződésében ez a kitétel.

Dr. Stepics Anita jegyző elmondja, hogy azt nem érti, hogy valaki miért vesz meg egy árkot?
Bauer Péter alpolgármester elmondja, hogy nem tudja.

Dr. Stepics Anita jegyző elmondja, hogy nem tudták máshogy telekalakítani, mert nem tudja az árkot máshoz hozzáalakítani a földmérő, mert nem létezik, mint árok. Nem tudja hozzáosztani semmihez. 

Musits József polgármester elmondja, hogy talán a Mérőlánc tudná megmondani. Elmondták, hogy ezt így lehet megcsinálni, másképpen nem. 

Bauer Péter alpolgármester elmondja, hogy olyan fázisba került, hogy ne visszakozzanak, akkor legyen már meg, meg lett kérdezve anno, és igent mondott. 

Boros-Bedőcs Rita képviselő érdeklődik, hogy akkor most meg is akarná venni H.Sz., mert a rajzon az ő telkéhez tartozik?

Dr. Stepics Anita jegyző elmondja, hogy gond akkor lesz, amikor a harmadik tulajdonos beépíti, és a víz nem fog elfolyni.  

Boros -Bedőcs Rita képviselő elmondja, hogy ha becsövezi és betemeti, akkor a víz elfolyik, és állhat rá kocsival.

Musits József polgármester elmondja, hogy az első jogsértést az követte el, aki ezt a telekosztást így elkészítette, és így került a nyakukba.

Dr. Stepics Anita jegyző elmondja, hogy megint a Merőláncot szidják.

Musits József polgármester elmondja, hogy nem szidnak senkit, de aki létrehozta ezt az állapotot, az követte el.

Dr. Stepics Anita jegyző elmondja, hogy az a Mérőlánc Bt. volt, a telekalakítást ő csinálta, mert nem lehetett másképp csinálni. 
Bauer Péter alpolgármester elmondja, hogy a Jegyző Asszony ezt mondta, hogy nem lehetett másképpen. 
Dr. Stepics Anita jegyző válaszol, hogy mondhatták volna azt, hogy arra a telekre nem kérnek telekalakítást, mert bizonytalan jogi státusza van és csak az összes többire, de nem mondták, az önkormányzat volt a megrendelő. 

Bauer Péter alpolgármester érdeklődik, hogyha belemegy ezekkel a feltételekkel, akkor lehet csinálni. 

Dr. Stepics Anita jegyző elmondja, hogy persze.

Bauer Péter alpolgármester elmondja, hogy meg úgyis hat hónap részletfizetést kért, így belefér.

Musits József polgármester elmondja, hogy jó kis vita kerekedett ki, pedig csak részletfizetésről van szól. 

Musits József polgármester szavazást kér a részletfizetési kérelmekkel kapcsolatban.

A Képviselő-testület a javaslatot 6 igen és 1 tartózkodással elfogadja, és a következő határozatot hozza:
67/2025.(XI.10.) számú határozat
Csákánydoroszló Község Önkormányzata Képviselő-testülete úgy dönt, hogy engedélyezi Bedőcs Péter és Bedőcsné Kovács Szilvia Csákánydoroszló, Csaba J. u. 32. szám alatti lakosok kérelmének megfelelően a Csákánydoroszló, Csaba József utcai telkek hozzáosztási eljárásokra vonatkozóan a 495/6 hrsz-ú telken keletkezett költség 3 havi részletben történő kifizetését.

Musist József polgármester szavazást kér Horváth Szabolcs és neje kérelme ügyében. 
A Képviselő-testület a javaslatot 6 igen és 1 tartózkodással elfogadja, és a következő határozatot hozza:
68/2025.(XI.10.) számú határozat
Csákánydoroszló Község Önkormányzata Képviselő-testülete úgy dönt, hogy engedélyezi Horváth Szabolcs és Horváthné Fálman Bernadett Csákánydoroszló, Csaba J. u. 24. szám alatti lakosok kérelmének megfelelően a Csákánydoroszló, Csaba József utcai telkek hozzáosztási eljárásokra vonatkozóan a 495/10 hrsz-ú telken keletkezett költség 6 havi részletben történő kifizetését.

7. Egyebek

Versenyképes Járások program, Kistérségi Társulás
Musits József polgármester elmondja, hogy van egy téma, ami nem került a napirendi pontok közé, a Versenyképes Járások Pályázat II. ütemében való indulás. Folytatja, hogy a körmendi kolléganők elmondták, hogy most nem kell a pályázat leadásához képviselő-testületi döntés, de úgy gondolja, a későbbiekben szükség lesz rá. Javasolja, hogy hozzanak döntést a pályázaton való elindulásról. 
Musits József polgármester elmondja, hogy módosítani kell a pályázat II. ütemét, mert eredetileg a közvilágítás korszerűsítése lett volna, amire pályáztak a Magyar Falu Programban. Folytatja, hogy helyette a körmendi utcai játszótér korszerűsítése és a Kistérségi Társulás tevékenységéhez hozzájárulás lenne. Ebben a programban lehetőség van a társulás felé az önkormányzat tartozásának rendezésére. Elmondja, hogy ez lenne a határozat egyik része. A másik meg, hogy a Képviselő-testület felhatalmazza a polgármestert a konzorciumban való részvételre, és a fejlesztési igény benyújtására, szükséges intézkedések, nyilatkozatok megtételére.  Musits József polgármester érdeklődik, hogy van-e ezzel kapcsolatban, olyan javaslat, ami jobb irányba vinné a dolgokat, az ezzel kapcsolatos problémákat későbbiekben fogják egyeztetni. Javasolja, hogy ezt most így fogadják el. 
Musits Dezső képviselő érdeklődik, hogy ezt most így egyben fogadják el?

Musits József polgármester elmondja, hogy igen. 

Bauer Péter alpolgármester jelzi, hogy ezt ő így egyben nem tudja elfogadni. Korábban is elmondta, hogy ezzel nem ért egyet. Folytatja, hogy nem a játszótérrel nem ért egyet, hanem a kistérségi hozzájárulás teljesítésével. 

Farkas Béla képviselő elmondja, hogy szerinte meg fogadják el így. 

Musits József polgármester felteszi szavazásra a napirendi pontot. Aki ilyen formában elfogadja a határozati javaslatot, azt kéri, hogy szavazzon. 

A Képviselő-testület a javaslatot 5 igen szavazattal és 2 tartózkodással elfogadja, és a következő határozatot hozza:
69/2025.(XI.10.) számú határozat

Csákánydoroszló Község Önkormányzatának Képviselő-testülete 

1. a Versenyképes Járások Program II. felhívásán való részvételről szóló előterjesztést megtárgyalta, és a képviselő-testület a fejlesztési igények benyújtását, támogató döntés esetén a támogatási igények benyújtását jóváhagyja „Csákánydoroszló Körmendi utcában játszótér építése” és „Kistérségi társulás tevékenység hozzájárulás” címmel.

2. Felhatalmazza a polgármestert a konzorciumban való részvételre, a fejlesztési igény benyújtásával, a szükséges intézkedések, nyilatkozatok, valamint jognyilatkozatok megtételére.
Felelős: Polgármester
Határidő: folyamatos
Szentgotthárd V049 jelű ivóvíz-ellátási és a szennyvíz-ellátási és tisztítási rendszer vagyonértékelés finanszírozása
Musits József polgármester kéri, hogy szavazzanak a határozati javaslatban foglaltak szerint.
A Képviselő-testület a javaslatot 7 igen elfogadja, és a következő határozatot hozza:
                      70/2025.(XI.10.) számú határozat

Csákánydoroszló Község Önkormányzata Képviselő-testülete úgy dönt, hogy megbízza a Polgármestert, hogy kérje fel a vagyonértékelőt, a Mareking Kft-t, hogy végezze el a vagyonértékelési munkát. A Mareking Kft. által kiállított számlát egyenlítse ki, majd a Vasivíz Zrt. számára szükséges dokumentációkat szolgáltassa be. A VasiVíz Zrt. a kiállított számla kifizetése után a megküldött határozat, a vagyonértékelő számlája és a bankszámlakivonat alapján a hálózathasználati díj terhére ezt visszautalja. 

Musits József polgármester a Képviselő-testületi ülést 17.40-kor-kor bezárja, és öt perc szünetet rendel el. 
K.m.f.
 Musits József 





dr. Stepics Anita
  polgármester





  
         jegyző

